en tr en nl nl en en en fr en en fi en af nl en af es en nl af es en en af es en fi af es en et en en af af af af af af af da it lt en de oc en
You are here: Omtrent Myself
'n Kykie in my persoonlike lewe
Hennie Coetzer – my man
Hennie is Senior Hoof Voorman by Matla myn, naby Kriel en werk al amper 26 jaar daar. Hy het groot naam gemaak vir homself toe hy en sy span in 2007 die wereld rekord vir die grootste tonnemaat steenkool uitgehaal het. 722 000 ton in een maand en die rekord staan steeds...en in 2012 bereik hy sy ideaal nl. om 'n enkel syfer golfer te word! en in 2012 kry hy 'n 25 jaar groepdiens toekenning...2 en 'n kwart kruger rande .......
Rita, Frans en Lizaan van der Westhuizen – my mooi dogter, skoonseun en oumie se poppie
Rita werk ook op Matla, al vir plus minus 10 jaar en is 'n aankoper...sy is getroud met Francois v/d Westhuisen en hulle het die dierbaarste prinsessie denkbaar, oumie se poppie Lizanie. Sy is nou 5. Francois is 'n elektrise voorman op Matla.
Conrad Coetzer – my middel kind
Conrad werk by Matla en is verloof aan Bianca...sy hande staan vir niks verkeerd nie. Ek is so trots op jou seun! Conrad is 'n boilermaker assistent en werk al 6 jaar vir Matla...Hy het ook onlangs begin golf speel en geniet dit baie om saam sy pa te speel.
Frikkie Coetzer – my jongste seun
Frikkie is my jongste....Hy het gekwalifiseer as myner en werk tans ook op Matla. Hy is in 'n verhouding met Nicole Young... Hy het onlangs afgelos as skofbaas en het die 15 de Julie 21 geword. Op skool het hy ereklere in golf asook rugby verwerf en speel graag golf saam sy pa.
Ek is mar net ek...
God wants me to know that I am beautiful. Even when I feel ugly or depressed or guilty or ashamed, there is an inner spark in me which is light. This light is our beauty. This light is our reflection of God. I am a child of God.
My Liefde vir Fotografie
Ek het van kindsbeen 'n passie vir fotografie. Ek dink dit het ontstaan by my liefde vir die buitelewe, God se skepping, al die mooi in die lewe - veral my kinderlewe op die plaas. Dit het alles bygedra en die passie aangevuur.  Dit het ontwikkel in 'n drang om die mooi vas te vang, om dit sodoende behoue te laat bly en dit te deel met ander. Dis maar my beskeie manier om hulde te bring aan ons Vader, om Hom te dank vir al die Blessings in my lewe...
My eerste kamera was 'n gewone ou mik-en-druk en daarmee het ek als vasgevang, van goggatjies tot die skone natuur op die plaas ...ek het met daai einste ou mik-en-druk tot die huisbediende geleer om fotos te neem - ek was nog op laerskool...
Eers in die laat 80's, het ek werklik begin met 'n Canon EOS 5000 en vir amper 10 jaar so aangegaan. My volgende kamera was die Canon EOS 350 D.  Wat 'n wonderlikke kamera is dit nie..sal altyd my gunsteling bly.  Ek het die kamera vreeslik baie gebruik om troufotos te neem...
Verlede jaar  het ek die Canon EOS 1000 D gekry, 'n baie oulike kamera en toe word ek bederf en kry die Canon 7D by my man as geskenk. Deesdae behoort ek aan die fotoklub op Kriel waar ek nou as een ster fotograaf begin. Ek het nog so baie om te leer maar ek wil so veel moontlik leer. My eerste 5 fotos wat ek ingeskryf het het 3 goud en 2 C.O.M gekry! Wat 'n verassing was dit nie! en om te dink ek was so skrikkerig voor die tyd, ek wou glads als los...  Ek wil baie graag daarop fokus om my makro fotografie te verbeter. Ek is mal daaroor om dit wat die oog amper nie kan sien nie, vas te vang.
Ek het saam met my 7D die 120-400mm Sigma lens gekry, wat ek graag op landskap tonele gebruik. Ek het ook 'n 75-300mm Canon lens en 'n 38-76 mm Canon lens. Dan het ek die macro lens van canon EF 100mm 1:2.8 USM saam dit gebruik ek soms Canon se Auto Extension tubes. Ek gebruik ook die Di 622 flash Mark11 power zoom 24-105mm.
Ek wil graag 'n 200mm lens aanskaf vir sport fotos - dit is nou een ding wat ek nog mooi onder die knie wil kry, om goeie aksie fotos te neem...
Kontak my gerus per e-pos of my sel...
Copyright 2018 by Lizette Ludeke Coetzer Terms Of UsePrivacy Statement